open-index/open-wikipedia-markdown huggingface dataset:
Nøkkelharpe

**Nøkkelharpe** (*Nyckelharpa* på svensk) er et tradisjonelt svensk strykeinstrument med tangenter («nøkler»).

Nøklene brukes for å korte ned de fire spillestrengene, som er grunnstemt i c, g, c1 og a1, for å heve tonehøyden på disse. I tillegg til disse strengene har nøkkelharpen et system med resonansstrenger. Spillestrengene settes i svingning med en bue, akkurat som andre strykeinstrumenter. Nøkkelharpen holdes på magen under spilling, omtrent som en gitar, og buen føres i loddrette bevegelser.

Nøkkelharpen er mye brukt i svensk folkemusikk. Spesielt i Uppsala og Uppland, men også over resten av Sverige.

## Historie
Man har avbildninger av Svenske nøkkelharper helt tilbake til 1460 i kirkemalerier (og 1408 i Siena, Italia). Instrumentet ble et vanlig folkemusikkinstrument i Uppland på 1600-tallet. I tillegg til Sverige er instrumentet kjent fra Tyskland, og det har vært antatt at den Vallonske innvandringen på 1600-tallet bidro til populariseringen, men dette er ikke bevist. Gjennom storparten av 1900-tallet minsket bruken av instrumentet, fram til 1970-tallets folkemusikkbølge ga den en renessanse.

De eldste nøkkelharpene hadde ikke resonansstrenger, og det antas at disse ble innført via England fra Midtøsten.

Den eldste bevarte nøkkelharpen er den såkalte *[[Moraharpan]]*. Instrumentet er påført årstallet 1526, men rundt 1680 regnes som mer sannsynlig.

## Eksterne lenker
* 
* Nyckelharpans forum.net
* Eric Sahlström Institutet i Tobo
* International Days of the Nyckelharpa
* European Nyckelharpa Training
* CADENCE – European cooperation in the teaching of the nyckelharpa
Brown, Boveri & Cie.

**AG Brown, Boveri & Cie.** (**BBC**) var et sveitsisk konsern innen elektroteknikk, som i 1988 fusjonerte med svenske ASEA til ABB.

BBC ble grunnlagt 2. oktober 1891 av sveitsisk-engelske Charles Eugene Lancelot Brown og tyske Walter Boveri som et interessentskap (Kollektivgesellschaft) i Baden i Sveits, og ble omgjort til aksjeselskap i 1900. I 1965 hadde BBC-konsernet en omsetning på 1,308 milliard tyske mark og sysselsatte 38 000 arbeidere.

Blant produktene var likestrømsmotorer, vekselstømsmotorer, generatorer, turbiner for kraftverk, transformatorer, frekvensomformere og elektrisk utrustning til lokomotiver. BBC overtok i 1970 *Maschinenfabrik Oerlikon (MFO)* og ble dermed også produsent av lokomotiver.

BBC etablerte seg i Norge med datterselskapet *Brown Boveri Norsk Elektricitets Aktieselskab* i 1901 som en fortsettelse av *I.A. Jensen & Dahl*s elektriske avdeling. 1. april 1906 innledet selskapet et samarbeid med *Norsk Elektrisk Aktiebolag* som fort ga økonomisk uttelling. Samarbeidet førte etter hvert fram til at de to selskapene fusjonerte under en konstituerende generalforsamling 23. oktober 1908. Det nye selskapet fikk navnet Aktieselskabet Norsk Elektrisk & Brown Boveri (NEBB), hadde 500 ansatte (380 fra Norsk Elektrisk) og en aksjekapital på 1,4 millioner kroner, hvorav BBC kontrollerte noe over 50&nbsp;%.

## Referanser




## Litteratur
*
Carmelo Anthony

**Carmelo Kiyan Anthony**, også kalt **«Melo»**, (født 29. mai 1984 i Brooklyn) er en profesjonell basketballspiller i USAs National Basketball Association for Portland Trail Blazers. Han spiller hovedsakelig i posisjonen small forward, selv om han også kan spille power forward. Han har spilt på USAs landslag siden 2004, og var med på laget både i OL 2004 og OL 2008, hvor USA vant henholdsvis bronse og gull.

Carmelo Anthony spilte i Denver Nuggets i åtte år, fra sin debutsesong i NBA i 2003 og frem til 2011. I februar 2011 signerte han for New York Knicks, der han ble kalt «king of new York» Sommeren 2017 ble han sendt til Oklahoma City Thunder, hvor han spilte én sesong før han signerte for Houston Rockets. Her ble han etter kort tid kjøpt ut av kontrakten sin, og ble en free agent fram til han signerte med Portland Trail Blazers i november 2019.

Han tok gull under Sommer-OL 2016.

## Referanser


## Eksterne lenker
* 
*
Padda

**Padda**, eller **Skilpadda**, er ei lita øy, ca. 30 da, i Oslofjorden. Den ligger midt i Paddehavet, utenfor Bekkelaget og omkranset av Ulvøya, Malmøya og Ormøya. 

Paddehavet er et småbåtområde, og på Padda er det havn og opplagsplass for småbåter. Det er også båtslipp, båtverksted og kran for å ta opp småbåter. Fra fastlandet er det gangbru over til Padda. På toppen av øya finnes betongfundamenter fra tyskernes virksomhet under 2. verdenskrig. Oslo kommune overtok eiendommen i 1996. 

Det er fra 2008 et plantefredningsområde på øya. Tidligere het øya **Tistelholmen**, et navn som visstnok skal komme av fuglenavnet teist. Like sørvest for Padda ligger Galteskjær, også kalt Kaffeskjæret. Her var det tidligere stativ for tørking av fiskegarn.

Galleri
Fil:Padda, Oslo 2021.jpg|Padda. Foto: Roman Cieslak


## Referanser


## Eksterne lenker
* Padda Båtforenings hjemmesider
* Historien om slippen og verkstedet på Padda - Sørfonden slipps nettsider
The Kooks

**The Kooks** er et indierock-band fra Brighton i England, etablert i 2004. Bandet består av Luke Pritchard på vokal og rytmegitar, Dan Logan på bass, Hugh Harris på gitar og Paul Garred på trommer.

## Historie
The Kooks startet ved Brighton Institute of Modern Music, der vokalist og gitarist Luke Pritchard fikk med seg tidligere bassist Max Rafferty på et collegeprosjekt. Dette ble grunnlaget for The Kooks. Etter at gitaristen Hugh Harris og trommeslageren Paul Garred ble med i bandet, bestemte de seg for å ta navnet «Kooks», oppkalt etter sangen fra David Bowies album *[[Hunky Dory]]* fra 1971. Da Virgin Records skulle varemerke navnet fant de ut at et svensk band hadde gitt ut singelen «Too Much of Nothing» under det samme navnet.

The Kooks ga ut sin første EP og spilte på Brightons Free Butt Festival, der de ble oppdaget og raskt signerte for Virgin Records. Deres første album *[[Inside In/Inside Out]]* har solgt over 1,5 millioner eksemplarer, og lå på UK Top 20 i over halve 2006. Hitsingelen, Naïve, ble ifølge Pritchard, skrevet da han var 16 år gammel. 

Etter utgivelsen av *[[Inside In/Inside Out]]*, dro bandet på turné til USA i oktober 2006. Gruppen spilte utsolgte konserter både i New York og Los Angeles. De spilte også for NME/Radio 1 der det ble så mange mennesker at The Kooks måtte slutte å spille på grunn folk som var i fare for å bli klemt ihjel.

The Kooks har mottatt priser som *Best New Act* ved Q Awards i 2006 og *Best UK and Ireland Act* ved MTV Europe Music Awards. Bandet har også en BRIT Awards-nominasjon.

Den 24. august 2007 annonserte The Kooks at de er i studio med Tony Hoffer for å jobbe med sangene på det kommende albumet. Albumet *[[Konk (album)|Konk]]*, ble utgitt 14. april 2008.

## Diskografi

* *[[Inside In/Inside Out]]* (23. januar 2006)
* *[[Konk (album)|Konk]]* (14. april 2008)
* *Junk Of The Heart* (2011)
* *Listen (2014)*
**Let's go sunshine (2018)*

## Sitater
* «*I've got an ego – I want the album to do well. I want our singles to come on the radio and for people to have their heads blown off by them*». 

## Eksterne lenker
* 
* 
* 
*
Avstand

**Avstand** eller **distanse** er den numeriske beskrivelsen av hvor langt to punkter er fra hverandre på et gitt tidspunkt. I fysikk eller dagligtale, refereres det til den fysiske distansen, ved et gitt tidspunkt, eller et estimat for en distanse. Innen matematikk defineres avstand presist ved forholdet mellom to punkter i en mengde; en funksjon som definerer et slikt forhold kalles for en metrikk, og danner sammen med mengden det er definert over et metrisk rom. 

I euklidsk geometri er avstanden definert ved en euklidsk metrikk, avledet fra en 2-norm. Dette tilsvarer den fysiske avstanden i planet og rommet. For to dimensjoner defineres da avstanden (ofte kalt **normalavstanden** eller 2-norm avstanden) mellom to punkter x = (x_1, x_2) og y = (y_1, y_2) til å være
:d(x, y) = |x - y| = \sqrt{(x_1 - y_1)^2 + (x_2 - y_2)^2}
og i tre dimensjoner defineres avstanden mellom to punkter x = (x_1, x_2, x_3) og y = (y_1, y_2, y_3)
:d(x, y) = |x - y| = \sqrt{(x_1 - y_1)^2 + (x_2 - y_2)^2 + (x_3 - y_3)^2}.

I grafteori defineres avstanden mellom to noder som lengden av korteste sti (gitt ved antall kanter) imellom de to nodene.

## Eksterne lenker
*
*
Paul Garred

**Paul Garred** (født 1985) er en britisk trommeslager i det engelske indie rock bandet The Kooks.

Foreløpig har bandet gitt ut to album, *Inside In/Inside Out* og *Konk*.

## Referanser


## Eksterne lenker
* 
* The Kooks
Hugh Harris

**Hugh Harris** (født 1987) er ledende gitarist i det engelske indie rock bandet The Kooks. Han møtte de som skulle bli *The Kooks* da han var elev på Brighton Institute of Modern Music i Brighton, hvor også de andre i bandet var elever.

bandet har gitt ut albumene *Inside In/ Inside Out*, *Konk* og *Junk Of The Heart*.

## Referanser
Inside In/Inside Out

***Inside In/Inside Out*** er det engelske indierockbandet The Kooks' debutalbum, og ble utgitt i 2006.

## Sporliste

# «Seaside» – 1:39
# «See the World» – 2:38
# «Sofa Song» – 2:13
# «Eddie's Gun» – 2:13
# «Ooh La» – 3:28
# «You Don't Love Me» – 2:35
# «She Moves in Her Own Way» – 2:49
# «Matchbox» – 3:09
# «Naïve» – 3:23
# «I Want You Back» – 3:26
# «If Only» – 2:01
# «Jackie Big Tits» – 2:32
# «Time Awaits» – 5:08
# «Got No Love» – 3:37

## Eksterne lenker
*
BRIT Awards

**BRIT Awards** også kjent som **BRITs** (BRIT er en forkortelse for The British Record Industry Trust) er en årlig britisk musikkprisutdeling innen populærmusikk. Prisen deles ut av British Phonographic Industry. Den ble første gang delt ut i 1977, men ble ikke delt ut årlig før etter den andre utdelingen som ble arrangert i 1982.

Blant de mestvinnende artister er Robbie Williams som har vunnet hele 15 priser, fire av dem med Take That, og U2 og Annie Lennox med syv priser hver, sistnevnte vant to av dem med Eurythmics.
## Eksterne lenker
*
Luke Pritchard

**Luke Pritchard** (født 2. mars 1985) er en engelsk musiker. Han er vokalist, rytmisk gitarist og låtskriver i det engelske indie rock bandet The Kooks. På scenen pleier Pritchard å spille på  «Gibson» akustisk gitar eller «Fender thinline telecaster».

## Referanser


## Eksterne lenker
* 
* 
* 
* The Kooks
Max Rafferty

**Max Rafferty** (født 1983) er en britisk gitarist.Han var tidligere bassist  i det britiske indierock bandet *[[The Kooks]]*. Max Rafferty sluttet i bandet i januar 2008, og spiller nå i bandet *The Third Man* der han er vokalist og gitarist. 

## Eksterne lenker
* 
* 
* 
* The Kooks
Bjarkøyretten

**Bjarkøyretten** (gammelnorsk *biarkeyiarréttr*, fornsvensk *bjærkøa rætter*) var et lovverk som regulerte liv og virksomhet på handelsplasser (*[[birk]]*) og i byer i Norden i tidlig middelalder.

De eldste kjente bjarkøylovene i Norden er fra de to norske byene Nidaros (Trondheim) og Bergen, disse er fra 1100- og 1200-tallet. Bjarkøyretten for Lödöse i Västergötland finnes bevart fra år 1345. Det finnes også deler av andra bjarkøylovtekster fra 1300-tallet.

Fremveksten av oldtidens handelsplasser bidro til å avskaffe gamle rangsforskjeller. I kaupanger, på fiskeplasser og overnattingssteder gjaldt bjarkøyretten som bestemte at alle frie menn var omfattet av samme rett, hauldsretten. I hjembygden gjaldt nok ættesamfunnet; men på handelsplassene måtte det vike.

Bjarkøyretten ble i Norge avløst av Magnus Lagabøtes bylov og landslov på 1270-tallet.

I Danmark beholdt man frem til 1849 ordningen med *birkeretten* under *[[birk]]et*, en rettskrets utskilt fra herredene.

## Referanser


## Litteratur
* *[http://urn.nb.no/URN:NBN:no-nb_digibok_2010081708121 Bjarkøyretten : Nidaros eldste bylov]*. Omsett av Jan Ragnar Hagland og Jørn Sandnes. Samlaget, 1997. (Norrøne bokverk; [51]). ISBN 82-521-4919-7
* Jan Ragnar Hagland. «Om kristenretten i Nidaros' eldste bylov - Bjarkøyretten». I: *[[Maal og Minne]]*; nr 1, 2000.

## Eksterne lenker

* «Om ein mann gjer urett...», kort lanseringsintervju i Universitetsavisa NTNU nr 8, 1997 
* «Bjarkøretten» i Salmonsens konversationsleksikon, 2. utgave
Arachne (operativsystem)

**Arachne**, opprinnelig kalt **Roscoe**, er et tidligere distribuert operativsystem. Det ble utviklet av informatikerne Marvin Harry Solomon og Raphael A. Finkel (f. 1951) ved University of Wisconsin-Madison. De publiserte en beskrivelse av operativsystemet for Association for Computing Machinery den 10. desember 1979.

Arachne var den direkte forgjengeren til Charlotte, som ble presentert i 1983.

## Litteraturhenvisninger
* Marvin Harry Solomon og Raphael A. Finkel: *The Roscoe Distributed Operating System*, Proceedings of the Seventh Symposium on Operating System Prinsciples, Pasific Grove, California, 10. desember 1979, s. 108-114
Brunsj

**Brunsj** er et engelsk lånord for sen frokost.  Det er et teleskopord satt sammen av ordene for frokost (*breakfast*) og lunsj (*lunch* på originalspråket).
Voergaard slott

**Voergaard slott** ligger i Brønderslev kommune i det sydøstlige Vendsyssel i Danmark. Slottets eldste del kan dateres til 1481 og den yngste til 1590.

I 1510 overdro væpneren Jens Andersen Voergaard til biskopen på Børglum kloster, Stygge Krumpen.
Under grevefeiden erobret Skipper Clements bondehær Voergaard, og ved reformasjonen gikk den over i kongens eie.

I 1578 overdro Frederik II slottet til Karen Krabbe, hvis datter Ingeborg Skeel overtok slottet og oppførte renessansehuset som sto ferdig i 1588. Sandstensportalen, som var tiltenkt Frederiksborg slott, er en gave fra Frederik II. Ingeborg Skeel ble av samtidige bønder opplevd som en tyrann og hun er da også blitt Voergaards stadig tilbakevendende spøkelse.

Etter en lang periode med skiftende eiere kjøpte Peder Brønnum Scavenius Voergaard slott i 1872. Han gjennomførte store renoveringer og kjøpte tilbake mye av den jorden som var blitt solgt opp gjennom årene. Ved hans død i 1912 lå ca. 3.500 tdr. land (flatemålet en tønne land tilsvarer 3.937m²) under Voergaard slott som dermed var et av Danmarks største gods. Voergaard ble fredet i 1918.

I 1955 kjøpte den dansk-franske greven E. Oberbech-Clausen Voergaard slott. Han var født i Nyborg som sønn av en isenkremmer, men gjorde karrière i Frankrike og innenfor den katolske kirke. Blant annet ble han riksgreve av Roma. Han giftet seg med en datter av den franske kirurgen Jules-Émile Péan, som oppfant péan-tangen. Hun var enke etter grev Chenue-Lafitte og fra disse to familiene stammer størstedelen av kunstsamlingen som i dag finnes på Voergaard slott. 

Da Oberbech-Clausen døde i 1963 gikk slottet over til et familiefond.

Den danske stats- og utenriksministeren Erik Scavenius ligger begravet ved Voergaard slott.

## Kunstsamlingen
Kunstsamlingen omfatter verker av Goya, Rubens, Rafael, El Greco, Watteau og Frans Hals samt møbler fra Ludvig XIV, Ludvig XVI og Marie-Antoinettes personlige innbo, møbler og f.eks. glasservise med Napoleons monogram inngravert. Blant de kostbare møblene kan nevnes to skjenker fra Ludvig XIVs tid. Det finnes en tilsvarende på Versailles og en i Louvre.

Natten til den 8. mars 2008 ble kunstsamlingen utsatt for et tyveri. To av slottets hovedverker ble stjålet. Dette var de to maleriene «Portrett av Maria av Medici» av Rubens og «Den gale» av maleren Goya.

## Referanser

## Eksterne lenker
* Voergaard Slot
Th. Marthinsen Sølvvarefabrikk

**Th. Marthinsen Sølvvarefabrikk** ble grunnlagt 1883 av Thorvald Marthinsen. Fabrikken holder til i Tønsberg, der den eldste delen av fabrikkbygningen er fra 1907. 

Bedriften har forskjellige produkter, hovedsakelig i sølv, men bruker også andre metaller. Fabrikken har blant annet produsert medaljer til OL i 1952 og 1994, men er innen idretten mest kjent som leverandør av Hans Majestet Kongens Pokal.

Bedriften hadde 58 ansatte i 2009, og omsetningen i 2008 var på 72 millioner kroner, mens resultatet før skatt var på over seks millioner. Th. Marthinsen Sølvvarefabrikk er fortsatt i familiens eie.

## Bildegalleri

Fil:T. H. Marthinsen Sølvvarefabrik ved Trøndelagsutstillingen (1930) (4091697391).jpg|Standen til T. H. Marthinsen Sølvvarefabrik på Trøndelagsutstillingen i 1930. 
Fil:Tønsberg (14424733687).jpg|Fabrikken i juni 1953. 


## Eksterne lenker
* Th. Marthinsen Sølvvarefabrikk
* YouTube: Video om fabrikken fra 1948
Klar – ferdig – gå!

***Klar – ferdig – gå!*** (også forkortet til *KFG*) er et TV-program for barn som ble sendt på NRK1 og NRK Super fra 2007 til 2010. Programmet gikk parallelt på de to kanalene lørdag morgen mellom klokken 8.30 og 10.00 (Programmet var det første programmet som ble sendt på NRK Super, da det gikk i før selve åpningsshowet. Våren 2010 ble programmet kun sendt på NRK Super). KFG tok over lørdagsunderholdningen i august 2007 etter at *[[Pysj pop baluba]]* sluttet i juni 2007. Første sesong var programmet et «game show» der et guttelag med to gutter og et jentelag med to jenter kjempet om å vinne mange forskjellige oppgaver. Hvert lag hadde hver sin coach. 4 coacher alternerte. Programleder Aleksander Pedersen var dommer. Deltakerne måtte løse forskjellige oppgaver. For eksempel spise ekle ting, gode ting, sette sammen rare bygg med merkelige briller, de måtte være raske, stole på hverandre. Sesong 2 var det coachene som ledet programmet. Sesong 3 gikk Truls Pedersen fra å være redaktør til å bli programleder.

I starten kunne vinnerlaget få opptil kr. 5&nbsp;000 til noe de trenger i kommunen eller på skolen, men høsten 2009 ble konseptet endret og premien ble etter det en KFG-pokal. Programmet inneholdt heller ikke konkurranser for innringere og filminnslag slik det gjorde først, og sendetiden ble forkortet fra en og en halv time til en halv time. Våren 2010 ble programmet sendt siste gang.

## Referanser
Langnestunnelen

**Langnestunnelen** er en veitunnel i Tromsø som er en del av fylkesvei 862. Tunnelen krysser Tromsøya mellom Sentrumstangenten og Langnes. Den er 1711 meter lang og ble åpnet i 1988, og krysser Sentrumstangenten og Fjellet p-hus i rundkjøring inne i tunnelen.

Tunnelen ble bygd som privat vei og var bompengefinansiert, men ble i 2000 overtatt av Tromsø kommune og åpnet for fri ferdsel. 5. mai 2006 ble Langnestunnelen stengt i forbindelse med ombygningsarbeid. Tunnelen ble utvidet i bredden og høyden, og det ble sprengt ut havarilommer og en snunisje for vogntog. Den moderniserte og utvidete tunnelen ble åpnet igjen 26. oktober 2007. Etter utvidelsen har tunnelen 2 kjørefelt, 1 snunisje og 7 havarilommer. Fri høyde i tunnelen er 4,6 meter.

## Bruforbindelsen
Egentlig skulle tunnelen komme ut i Elvegata og derfra lede trafikken direkte over Tromsøbrua.

## Se også
*Breivikatunnelen
*Giævernesettunnelen
*Sentrumstangenten
*Tromsøysundtunnelen
*Veitunneler i Norge

## Eksterne lenker
* Tromsø kommune Langnestunnelen åpnet (26. oktober 2007)
* Statens vegvesen: Rv. 862 Langnestunnelen (18. juli 2007)
* Våre veger: Langnestunnelen blir oppgradert (10/2005, s. 8)
* Samferdselsdepartementet: Omtale av Tromsøpakke 2 (2003-2004)
Octavian Goga

**Octavian Goga** (født 1. april 1881 i Resinár i kongedømmet Ungarn i Østerrike-Ungarn, død 7. mai 1938 i Ciucea i Romania) var en rumensk forfatter og politiker.

Han var statsråd flere ganger etter første verdenskrig. Goga var en av lederne for det nasjonalkristne partiet fra 1935, og statsminister i Romania fra desember 1937 til februar 1938. Under sitt kortvarige styre rakk Gogas regjering å innføre en rekke antisemittistiske lover. I 1938 uttalte han til *[[Time (magasin)|Time]]*: «Det jødiske problemet er gammelt her, og det er en rumensk tragedie. Enkelt sagt, vi har alt for mange jøder».

Goga skrev dikt som lovpriste tradisjoner og protesterte mot ungarenes undertrykkelse av rumenerne i Transilvania.

## Referanser
15. serierunde i Premier League 2007/08

**15. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 1. desember med Chelsea mot West Ham kl. 13.45. Kl. 16.00 ble det spilt fem kamper, og Aston Villa og Arsenal spilte kl. 18.15. Den 2. desember ble det spilt to kamper, og 3. desember spilte Manchester United hjemme mot Fulham.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Søbakken skole

**Søbakken skole** er en barneskole som ligger på nord-siden av Elverum kommune. Skola ble bygget i 1977 og har 304 elever i 2024. 
Rektor for skolen er Frode A. Skrutvold. Skola ligger i den sørlige enden av boligfeltet Søbakken og grenser til den nordlige kysten til Sagtjernet.

## Tidligere rektorer
*Tord Arnesen (gikk av 2010)
*Roar Vingelsgård

## Referanser


## Eksterne lenker
* Søbakken skoles hjemmeside
Friedrich Gogarten

**Friedrich Gogarten** (født 13. januar 1887 i Dortmund i Tyskland, død 16. oktober 1967 i Göttingen i Tyskland) var en tysk luthersk teolog. Han utgav syv bøker mellom 1921 og 1957.

## Liv og virke
### Bakgrunn
Gogarten studerte teologi til 1912 i Jena, Berlin og Heidelberg. De lærere som preget ham mest var Adolf von Harnack, Ernst Troeltsch og Wilhelm Herrmann. 

### Prest, professor
Han ble i 1925 prest i Dorndorf og privatdosent i systematisk teologi ved universitetet i Jena, og ble senere professor i systematisk teologi ved universitetet i Breslau (1931–35) og universitetet i Göttingen (1935–55).

Under Barths ledelse skilte Gogarten seg fra den fremherskende liberalteologi slik den var representert av Albrecht Ritschl og andre. Han stilte seg i motsetning til den historisisme og  antroposentrisme som florerte i protestantisk teologi på 1800-tallet ved å vektlegge den absolutte antitese mellom Gud og menneske.

Blant hans mest kjente og samtidsig mest omdiskuterte skrifter er*Die religiöse Entscheidung* (1921), *Von Glauben und Offenbarung* (1923), *Illusionen* (1926) og *Theologische Tradition und theologische Arbeit* (1927). Et av hans viktigste arbeider var *Politische Ethik* (1932), der han utvikler en «ordningsteologi» som kom til å få stor betydning i senere luthersk teologi. Den fremste skapelseordningen er ifølge Friedrich Gogarten staten, hvis oppgave er å stå i mot de verste konsekvensene av menneskets synd. Gogarten skiller skarpt mellom lov og evangelium, noe som ledet ham til den slutning at det ikke finnes noen spesifikt kristen sosialetikk.

## Litteratur
* Timothy Goering: *Friedrich Gogarten (1887-1967). Religionsrebell im Jahrhundert der Weltkriege* (Studien zur Ideengeschichte der Neuzeit, Bd. 51), Berlin/Boston 2017
* Theodor Strohm: *Konservative politische Romantik in den theologischen Frühschriften Friedrich Gogartens*, Berlin 1961
* Alexander Schwan: *Geschichtstheologische Konstitution und Destruktion der Politik. Friedrich Gogarten und Rudolf Bultmann*, Berlin 1976
* Christof Gestrich: *Neuzeitliches Denken und die Spaltung der dialektischen Theologie. Zur Frage der natürlichen Theologie*, Tübingen 1977
* Michael Weinrich: *Der Wirklichkeit begegnen … Studien zu Buber, Grisebach, Gogarten, Bonhoeffer und Hirsch*, Neukirchen-Vluyn 1980
* Friedrich Wilhelm Graf: *Friedrich Gogartens Deutung der Moderne*, i: Zeitschrift für Kirchengeschichte 100. 1989, s.&nbsp;169–230
* Matthias Kroeger: *Friedrich Gogarten. Leben und Werk in zeitgeschichtlicher Perspektive. Mit zahlreichen Dokumenten und Materialien*, Bd.&nbsp;1, Stuttgart 1997
* Martin Leiner: *Gottes Gegenwart. Martin Bubers Philosophie des Dialogs und der Ansatz ihrer theologischen Rezeption bei Friedrich Gogarten und Emil Brunner*, Gütersloh 2000

## Referanser
Kilde skole

**Kilde skole** er en nedlagt barneskole i Moelv i Ringsaker. Skolen var én av fire barneskoler i området fram til 2017. Kilde skole hadde et varierende elevantall, men hadde de siste årene hatt ca. 225 elever. Kilde skole fikk elever fra Fossen skole da de skulle begynne i 5. klasse. Skolen hadde en egen sang. Andre strofe lyder: *Syng ut, stem i vår egen melodi om nærhet og om fellesskap i daglig harmoni!*

## Historikk
I omgangsskolens tid vandret læreren fra gard til gard hvor det ble holdt skole én uke om gangen. Ved overgangen til fastskole ble det iverksatt en storstilt bygging av skolehus. Kilde skole sto ferdig i 1889 og ble satt i drift året etter. I 1915 ble en ny skolebygning tatt i bruk. Denne minner sterkt om *Schäffergården*  utenfor København hvor *Foreningen for dansk-norsk samarbeid* holder til. I 1964 ble et nytt skolebygg tatt i bruk. Dette rommet gymnastikksal, spesialrom for naturfag, bibliotek, lærerværelse og kontorer. Siste og fjerde bygg på Kilde ble tatt i bruk i 1995. Det er nokså enestående at fire skolebygninger fra fire epoker er blitt stående side om side. Skolen ble nedlagt i 2017 til fordel til Moelv skole

## Ledelse
Skolens rektor var fra starten i 1890 til 2010 har vært Torstein Kollgaard, Hans Andersen, Peter Nyhus, Karl Tallhaug, Norvald Basmo, Berit Bratteng og Steinar Ulven.
Stå opp

***Stå opp*** er et norsk barneprogram som ble sendt søndagsmorgener på NRK1 og NRKSuper fra 2001 til 2008 og igjen fra 2011 til 2012. Programlederen hadde gjester i studio, og det ble vist filmer av ulik varighet. En time av sendingen var viet Disney-filmer (*DisneyTimen*).

## Eksterne lenker
*
Norvald Illevold

**Norvald Illevold** (født 30. desember 1958) er en norsk politiker (Ap) som fra 2007 til 2019 var ordfører i Rendalen kommune.

## Referanser


## Eksterne lenker
* Norvald Illevold. Rendalen kommune.
*
Wingspan

***Wingspan*** kan vise til:
* *[[Wingspan (brettspill)|Wingspan]]*, et brettspill
* **, et samlealbum av Paul McCartney
Cyrestinae

* *[[Chersonesia]]*
* *[[Cyrestis]]*
* *[[Marpesia]]*

**Cyrestinae** er en gruppe av sommerfugler som hører til den store familien flikvinger (Nymphalidae). De lever i tropiske og subtropiske områder. Vingene er sterkt flikete.

## Utseende

Ganske store (vingespenn gjerne 70 – 100&nbsp;mm), kraftige sommerfugler, vingene er som oftest sterkt flikete, hvite, oransje eller brune med smale, mørke tverrstriper. Antennene er snaut halvparten så lange som forvingene og markert kølleformede. Forvingenes framhjørner er ofte trukket litt ut, og bakvingene har ofte en lang, tynn «stjert» bakerst. Larvene er sylindriske og nakne med lange, tynne, hornlignende utvekster på hodekapselen.

## Levevis
Larvene lever på trær i fiken-slekten (*Ficus*). Disse sommerfuglene har en forholdsvis langsom og «vimsete» flukt og har blitt beskrevet som «papirlapper som flyr i vinden». De besøker gjerne blomster.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Cyrestinae** Guenée, 1865
*************** Slekten *[[Marpesia]]* Hübner, 1818 – 19 arter, Neotropiske region (Sør- og Mellom-Amerika), noen få så langt nord som det sørligste USA.
*************** Slekten *[[Chersonesia]]* Distant, 1883 – seks arter, mindre flikete vinger enn de andre, fra India til Sulawesi
*************** Slekten *[[Cyrestis]]* Boisduval, 1832 – 18 arter, fra Afrika i vest til Ny-Guinea i øst

## Kilder
* Cyrestinae på *Tree of life* http://tolweb.org/Cyrestinae
* Markku Savela's Lepidoptera and some other life forms: Sjekkliste over artene. Hentet 28.12. 2011
## Eksterne lenker
*
Breivikatunnelen

**Breivikatunnelen** (**Breiviktunnelen**) er en veitunnel i Tromsø. Tunnelen går under Tromsø sentrum nord for Tromsøbrua, og er en del av fylkesvei 862. Tunnelen er  meter lang og ble åpnet i 1992. Fra Breivikatunnelen tar Sentrumstangenten av sørover, med rundkjøring inne i tunnelen.

Dekket inne i og et stykke utenfor nord-innslaget til tunnelen er i betong, i form av rektangulære betongelementer.

I Breivikatunnelen, Sentrumstangenten og Langnestunnelen er det forbud for fotgjengere og syklister.

## Se også
*Langnestunnelen
*Sentrumstangenten
*Tromsøysundtunnelen
*Veitunneler i Norge

## Eksterne lenker
* Brannmannen.no: Sinnrikt tunnelsystem i Tromsø
* Bladet Tromsø: Tunnelen stenges (27. juli 2007)
Sentrumstangenten

**Sentrumstangenten** er en veitunnel i Tromsø. Tunnelen går under Tromsø sentrum sør for Tromsøbrua, og er en del av fylkesvei 862. Tunnelen er  meter lang og ble åpnet 6. august 1999. Sentrumstangenten tar av fra Breivikatunnelen med rundkjøring inne i tunnelen, og kommer ut ved Polaria på sørsiden av sentrum. Langnestunnelen mot nordvest tar av fra Sentrumstangenten.

Sentrumstangenten ved Hansjordneset ble stengt mellom 30. juli og 26. oktober 2007, da Statens vegvesen skiftet ut vann- og frostsikringen i tunnelen. Tunnelen ble åpnet igjen samtidig med Langnestunnelen.

Sentrumstangenten kostet 122 millioner kroner. 14,2 millioner kroner ble bevilget av Staten, mens 107,8 millioner kroner kom fra den lokale drivstoffavgiften i Tromsø.

Sentrumstangenten er stengt for gående og syklende, som i stedet kan sykle på kommunale veier.

## Se også
*Breivikatunnelen
*Langnestunnelen
*Tromsøysundtunnelen
*Veitunneler i Norge

## Referanser


## Eksterne lenker
* Brannmannen.no: Sinnrikt tunnelsystem i Tromsø
Synål

Synål er et tynt redskap, vanligvis rundt, med en spiss ende. De brukes til å feste sammen stykker av tekstil eller skinn, stoppe hull i klesplagg, og til å brodere med.

Lengden er fra ca. 5 til ca. 10 cm. Formen er vanligvis rett, men enkelte nåler er buet. Vanlige synåler er sylspisse, mens noen nåletyper er avrundet (butte). 

Nåler ble først produsert av knokler fra dyr eller av treverk. Moderne synåler blir vanligvis laget av stål med en nikkel-legering. 

## Bruksområder

Nåler som brukes til å sy sting, stoppe eller lage broderier for hånd med, har et lite hull i den stumpe enden. Nåler som brukes av symaskiner, har hull i den spisse enden. Tråden legges gjennom hullet og følger derfor med når nålen stikkes gjennom stoffet.

De forskjellige synålene har egne navn etter hvilket bruksområde de har. Vanlige synåler har en diameter på omtrent 1 mm.

## Se også
* Knappenål

## Eksterne lenker
*
Jin

**Jin** kan vise til:

## I kinesisk sammenheng
*Jin (mål) (斤), en kinesisk vektenhet 
*Jin (språk) (晉語), et kinesisk språk
*Jin (stat) (晋), en kinesisk oldtidsstat 
*det kinesiske Jin-dynastiet (265–420) (晋朝)
*det kinesiske Jin-dynastiet (936-947) (后晋)
*det kinesiske Jin-dynastiet (1115-1234) (金朝)
*Jin (Sichuan) (锦江), en elv i provinsen Sichuan i Kina

## I koreansk sammenheng
*Jin (Korea), en historisk koreansk stat

## Annet
*Jin (navn), et asiatisk fornavn
*Djinni (jinn), åndevesener i gammel arabisk mytologi
Eggleggningsrør

**Eggleggningsrør** (Ovipositor) er et organ eller vedheng, bakerst på bakkroppen, og finnes hos hunndyr av noen insekter. De fleste insekter plasserer sine egg utenpå en overflate, vanligvis på næringsplanten. Insekter med et eggleggningsrør kan plassere egget mer nøyaktig, inn i en plante, eller ned i jorden. 

Det kan være langt som hos enkelte snyltevepser, eller kortere som hos sikader, gresshopper og kamelhalsfluer. Eggleggningsrøret kan være skremmende, men er helt ufarlig og har heller ikke noen gift. Det kan ikke brukes til å stikke mennesker med. 

## For å legge egg
Parasitter, slik som snyltevepsene kan kutte hull i overflaten på sitt vertsdyr og plassere egget inne i vertens kropp. Enkelte snyltevepser i slekten *[[Megarhyssa]]*, som parasitterer på trelevede larver, borrer med eggleggningsrøret inn gjennom barken og treet. Med stor pressisjon treffer den larven flere centimeter inne i treet, og legger ett egg inne i larvens kropp.

Sirisser stikker eggleggningsrøret ned i jorden og plasserer egget der. 

Løvgresshopper, sikader og flere plantevepser kutter opp litt av planten og plasserer egget inne i planten, i en slags lomme. Her er det beskyttet mot rovdyr. Hos bladvepsene er eggleggningsrører kort og kan egentlig ikke kalles et rør. Det er mer som en fin kniv. Når den ikke er i bruk ligger den i en slire.

Trevepser har et kraftig eggleggningsrør som kan borre seg inn i bark og treverk. Hunner hos bartrevepser i slektene *[[Sirex]]* og *[[Urocerus]]* har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges. Disse begynner å spire til sopphyfer som produserer enzymer og treverket blir brutt ned, noe som gjør det lettere for larven å fordøye treverket.

## Omdannet til en stikkebrodd
Hos sosiale insekter, med arbeidere, slik som hos bier og stikkevepser, er eggleggningsrøret omdannet til en stikkebrodd med gift. Noen vepser, som veivepser og gravevepser har også en stikkebrodd med gift, den brukes til å lamme eller bedøve et byttedyr. Hos gravevepser blir det bedøvde dyret gravd ned sammen med ett egg, og blir mat for den nyklekte gravevepslarven. 

## Kilder
* 

## Eksterne lenker
*
Onegabukta

**Onegabukta** (russisk: Онежская губа (*Onezjskaja Guba*)) er ei bukt i den sørvestre delen av Kvitsjøen i nordvest-Russland. Bukta er 185 km lang og 50-100 km bred, og den er relativt grunn, med en gjennomsnittlig dybde på 16 meter, og største dybde 36 meter. Bukta fryser over om vinteren.

Elvene Onega, Kem og Vyg løper ut i bukta. Bukta har mange øyer, hvorav de største og mest kjente er Solovkiøyene, helt ute ved innløpet til bukta. På vestkysten, ved byen Belomorsk, ligger utløpet av Kvitsjøkanalen. Andre byer ved bukta er Onega og Kem, som ligger ved utløpet av de respektive elvene med samme navn.

## Referanser
Dvinabukta

**Dvinabukta** (russisk: Двинская губа (*Dvinskaya Guba*)) er ei bukt på sørsiden av Kvitsjøen i Arkhangelsk oblast i Russland.  Den er en av fire store bukter i Kvitsjøen, de andre er Mezenbukta, Onegabukta og Kandalaksjabukta. Den er 93 kilometer lang og 130 lm bred ved innløpet. Dybden varierer fra 15-22 meter i sørøst til 120 meter i nordvest. Bukta fryser over om vinteren.

Den store elva Dvina løper ut i Dvinabukta, og har dannet et 40 km bredt delta innerst i bukta. De største byene ved bukta er Arkhangelsk og Severodvinsk.

## Referanser
Minnesota Democratic-Farmer-Labor Party

**Minnesota Democratic-Farmer-Labor Party**, forkortet **DFL**, (norsk: «Minnesotas demokratiske bonde- og arbeiderparti») er et politisk parti i delstaten Minnesota i USA. Partiet ble stiftet 15. april 1944, da Minnesotas demokratiske parti og Minnesotas bonde- og arbeiderparti (Farmer-Labor) slo seg sammen. Partiet er assosiert med Det demokratiske parti på nasjonalt plan, grunnet USAs topartisystem.

Sammenslåingen gjorde partiet jevnbyrdig med Det republikanske parti i Minnesota. De moderate demokratiske kreftene, anført av blant andre Hubert H. Humphrey, daværende borgermester i Minneapolis, sørget for å støte ut de mest venstreradikale, som tidligere guvernør Elmer Benson, som gikk til Det progressive parti. Den politiske avstanden mellom demokratene og republikanerne i Minnesota kom derfor til å bli mindre enn i mange andre delstater. I 1954 ble den moderate Orville Freeman valgt til Minnesotas første guvernør fra DFL.

To medlemmer av DFL har vært visepresidenter, og begge har prøvd seg som presidentkandidater. Disse to var Hubert Humphrey i 1968, og Walter Mondale i 1984. Begge tapte, henholdsvis for Richard Nixon og Ronald Reagan. Noen andre kjente partimedlemmer har vært senator Eugene McCarthy, som prøvde å bli presidentkandidat i 1968, og senator Paul Wellstone, som ble kjent som selve talsmannen for populistisk progressivisme.

Flere konservative partimedlemmer har forlatt partiet, noen av dem til fordel for Independence Party of Minnesota, et sentrumsparti. Blant de som har byttet parti kan man regne Tim Penny, Peter Hutchinson og Tammy Lee.

## Nåværende partimedlemmer i kongressen
*Senator Amy Klobuchar
*Senator Tina Smith
*Representant (1st District) - Brad Finstad
*Representant (2nd District) - Angie Craig
*Representant (3rd District) - Dean Phillips
*Representant (4th District) - Betty McCollum
*Representant (5th District) - Ilhan Omar
*Representant (6th District) - Tom Emmer
*Representant (7th District) - Michelle Fischbach
*Representant (8th District) - Pete Stauber

## Se også
* Amerikas forente staters historie (1964–1980)
* Amerikas forente staters historie (1980–1988)

## Referanser


## Litteratur

* Delton, Jennifer A. *Making Minnesota Liberal: Civil Rights and the Transformation of the Democratic Party*. Minneapolis: University of Minnesota Press (2002)
* Haynes, John Earl. *Farm Coops and the Election of Hubert Humphrey to the Senate*. *Agricultural History* 57, no. 2 (1983) 
* Haynes, John Earl. *Dubious Alliance: The Making of Minnesota’s DFL Party*. Minneapolis: University of Minnesota Press (1984)
* Henrickson, Gary P. *Minnesota in the "McCarthy’ Period": 1946-1954.* Ph.D. diss. University of Minnesota (1981)
* Lebedoff, David. *The 21st Ballot: A Political Party Struggle in Minnesota*. Minneapolis: University of Minnesota Press (1969)
* Lebedoff, David. *Ward Number Six*. New York: Scribner (1972)
* Mitau, G. Theodore. *The Democratic-Farmer-Labor Party Schism of 1948*. *Minnesota History* 34 (1955)

## Eksterne lenker
* 
*
Acepromazin

**Acepromazin** eller **Acetylpromazin** (Bedre kjent som ACP, Ace eller ved handelsnavnet **Atravet** eller **"Acezin 2"** osv, nummer avhengig av mg/ml dose) er en fenotiazin derivativ psykotropisk medisin, brukt lite til mennesker, men ofte til dyr som en sedativ og antiemetisk. Dets hovednytte er å berolige redde og aggressive dyr.

Standard farmaøytisk fremstilling, acepromazinmaleat, blir brukt ekstensivt i equine, felin, og canin; spesielt som et pre-anestetisk middel ofte sammen med Atropin og ofte en opiat som morfin eller buprenorfin. Dets depressive kardiopulmonære effekter kan være fremtredende og er ikke anbefalt for bruk i geriatriske eller debilitate dyr, (ofte erstattet med Midazolam i disse tilfelle, eller helt utelatt fra premed cocktail).
Fylgje

Et **fylgje**, på norrønt **fylgja** («den som følger»), er en ånd eller vette, enten usynlig eller i form av et dyr, som ifølge nordisk folketro følger ætten eller enkeltmennesket.

Andre følgeånder er «hamingja», der verneånden opptrer i en annens ham (ofte dyreham), og vardøger.

## Se også
* Genius, personlig verneånd i romersk mytologi
* Skytsånd, ånd som beskytter et bestemt menneske

## Referanser
Irene

**Irene** er et kvinnenavn med gresk opprinnelse, og betyr «fred». *Irene* er i dag et vanlig navn i mange land over hele verden. Formene *Irena*, *Ira* og *Irina* er svært vanlige i flere østeuropeiske land. *Irene* har navnedag 5. april i Norge, Sverige, Danmark og Finland etter Irenes av Thessaloniki, en jente som ble brent på 200-tallet for å ha gjemt hellige bøker.

## Etymologi
*Irene* har opptinnelse i det greske navnet *Irini* (*Ειρηνη*), som betyr «fred».

*Irena* og *Iren* er varianter av navnet.

*Irina* er en opprinnelig russisk form av *Irene*, med variantene *Arina* og *Erina*.

*Irén* er en ungarsk form, og *Iryna* en ukrainsk form av *Irene*.

*Ena* og *Ira* er kortformer av navnet.

## Utbredelse
*Irene* var et gudenavn i gresk mytologi, og er kjent fra Iliaden fra ca år 700 f.Kr. Navnet er kjent gjennom tidlige helgener, og var også mye brukt i Østromerriket fra 300-tallet. *Irene* er kjent brukt i Norge fra 1700-tallet og i Sverige fra 1814.

*Irene* var et populært navn i USA fra 1890-årene til 1920-årene.

I England var *Irene* et populært navn fra 1910-årene til 1940-årene.

Navnet *Irene* var vanlig i Norge fra 1920- til 1980-årene og hadde en popularitetstopp med 0,7 % i 1952.

I Sverige var navnet mest brukt på 1930-, 1940- og 1950-tallet.

*Irene* har navnedag 3. april i Tyskland, 5. april i Norge, Sverige, Danmark, Finland og Estland, 5. mai i Hellas, 13. mai i Latvia. Den franske formen *Irène* har navnedag 5. april i Frankrike. *Irina* har navnedag 5. april i Finland, 29. april i Russland, 5. mai i Bulgaria, 13. mai i Latvia, 14. mai i Russland, 18. mai i Polen og 1. oktober i Russland.

*Irene* er i dag et vanlig navn i mange land over hele verden. Formen *Irena* er et svært vanlig navn i Litauen og Slovenia, *Ira* er svært vanlig i Ukraina, og *Irina* er svært vanlig i Russland, Moldova og Romania.

|}

## Kjente personer med navnet
* Irene av Athen (752-803), bysantinsk keiserinne
* Irene Palaiologina av Trapezunt (ca. 1315–1341), keiserinne av Trapezunt-riket
* Irene Abendroth (1872–1932), polsk-østerriksk operasanger
* Irène Joliot-Curie (1897–1956), fransk vitenskapskvinne
* Irene Dunne (1898–1990), amerikansk sanger og skuespiller
* Irene Harand (1900–1975), østerriksk menneskerettighetsforkjemper
* Irene Ibsen Bille (1901–1985), norsk forfatter og dramatiker
* Irene Thomsen Lie (1922–2017), norsk skuespiller
* Irene Papas (1926–2022), gresk sanger og skuespiller
* Irene Bauer (1945–2016), norsk politiker
* Irene Myrbostad (f. 1956), norsk hatte- og tekstilkunstner
* Irene Cara (1959–2022), amerikansk sanger og skuespiller
* Irene Larsen (f. 1964), norsk dikter
* Irene Dalby (f. 1971), norsk svømmer
* Irene Kinunda Afriyie (f. 1990), norsk forfatter og samfunnsdebattant

## Navnedag
*Irene* har navnedag i flere land, oftest 5. april. Den norske navnedagen er .

## Referanser


## Eksterne lenker
*
Antracen

**Antracen** er et fast polysyklisk aromatisk hydrokarbon som består av tre sammensmeltede benzenringer fremstilt fra kull. Antracen brukes i syntetisk produksjon av rødfargen alizarin. Det er også brukt i konserveringsmidler, insektsmiddel og belegningsmateriale.  Antracen er fargeløs, men gir en blå (400-500 nm topp) fluorescens under ultrafiolett lys.

## Referanser
Murdoc

**Murdoc** var en rollefigur i TV-serien *[[MacGyver]]* der han spilles av den britiske skuespilleren Michael Des Barres.

Murdoc var en leiemorder for *Homicide International Trust* (forkortet «HIT»), og den internasjonale leiemordergruppen. Han er god i å imitere stemmer og forkle seg.
I serien prøver han å drepe MacGyver ved flere anledninger, men lyktes aldri.
Dette førte til at han senere ble ekskludert fra *HIT*.
I mange av episodene tar Murdoc ett eller flere gisler, gjerne MacGyvers nærmeste venner, og i alle episodene blir han «beseiret» av MacGyver. I løpet av sesongene har Murdoc blitt utsatt for mange ting man normalt dør av, som for eksempel  blitt skutt, falt flere hundre meter ned en klippe, og blitt sprengt inne i en trailer.

På slutten av hver episode fortalte Peter «Pete» Thornton i *Phoenix Foundation*, som både Pete og MacGyver jobber for, at de ikke kunne finne liket hans. Kjennetegnet hans var at hver gang han «døde», ropte han «**MacGYVER**!!!».

I episoden «Cleo Rocks» prøver han igjen å få tak i MacGyver, denne gangen prøver han å bruke Penny Parker som lokkemat. Han kler seg ut som en instruktør i rullestol, snakker med fransk aksent og smigrer seg inn hos Penny.
MacGyver avslører derimot Murdoc med et dikt han skriver i denne episoden:

De første bokstavene i første kolonne avslører ham. Episoden ender med at han havner i et iskaldt basseng, men på slutten av episoden kommer Peter «Pete» Thornton frem med en rapport, der det står at bassenget ble tømt, ... men Murdoc ble ikke funnet.
Acenaftokinon

**Acenaphthokinon** er et polysyklisk aromatisk hydrokarbon som dannes fra naftalen. Det er uløselig i vann, men løselig i alkohol. Det er brukt som halvfabrikat for fremstilling av fargestoffer, legemidler og pesticider. Det er også brukt i kjemisk forskning som et medisinsk og terapeutisk virkestoff.

Stoffet er klassifisert som irritant. Dets karcinogene egenskaper er ikke fullt ut undersøkt. 

## Eksterne lenker

* National Pollutant Inventory – Polycyclic Aromatic Hydrocarbon Fact Sheet
* PAHs – including structural diagrams
* Entry at ChemicalLand21.com
* MSDS at chemphys.gcsu.edu
Mezenbukta

**Mezenbukta** (russisk: Мезенская губа – *Mezenskaja Guba*) ligger i Arkhangelsk oblast og Nenetsk i det nordvestre Russland. Det er en av fire store bukter i Kvitsjøen. De tre andre er Dvinabukta, Onegabukta og Kandalaksjabukta. Mezenbukta er den østligste av disse, og ligger like sørvest for Kaninhalvøya. Morzjovetsøya ligger ved innløpet til bukta. De to største elvene som løper ut i bukta er Kuloj og Mezen.

Mezenbukta er 105 kilometer lang og 97 kilometer bred. Bukta dekker et areal på 6&nbsp;630&nbsp;km². Dybden er fra 5 til 25 meter. Tidevannsforskjellene i Mezenbukta er på opptil 10 meter og er de største i Kvitsjøen. Bukta fryser over om vinteren, men isen blir ofte brutt opp av tidevannet.

## Referanser
Journalen

***Journalen*** er det kvartalsvise medlemsbladet til Oslo legeforening. *Journalen* utkom første gang i 1990 og er siden 2006 medlem av Den Norske Fagpresses Forening. Journalen redigeres etter redaktørplakaten og har som formål blant annet å skape debatt om aktuelle spørsmål. Redaktør siden 2005 er Per Helge Måseide.

## Eksterne lenker
* Journalens nettside
Fresviktunnelen

**Fresviktunnelen** er en tunnel på riksvei 13 i Ullensvang kommune i Vestland. Tunnelen går under Raudaberget mellom Skjeldvik på grensa mot Odda kommune og Fresvik. Den er 2162 meter lang og ble åpnet 30. november 1999. Tunnelen avløste et svært rasfarlig veiparti.

## Se også
*Veitunneler i Norge

## Referanser
Per Helge Måseide

**Per Helge Måseide** (født 13. juni 1966) er en norsk lege som er spesialist i barnesykdommer, og som arbeider ved Barne- og ungdomsklinikken ved Akershus universitetssykehus Han var første leder for medisinstudentenes humanitæraksjon, MedHum, og var i 1993-94 leder i Norsk Studentunion.

Måseide har vært seniorrådgiver i Statens helsetilsyn, og har også arbeidet som lege blant annet ved universitetssykehusene i Stavanger og Oslo. Han har studert helseadministrasjon og politisk journalistikk. Videre har Måseide arbeidet som journalist i *[[Aftenposten]]*, *[[Tidsskrift for Den norske legeforening]]* og er siden 2005 redaktør for *[[Journalen]]*.

## Referanser
Planetoide

**Planetoide** kan referere til:

* Asteroide, lite himmellegeme som kretser rundt en stjerne
* Dvergplanet, lite himmellegeme som kretser rundt en stjerne
* Kuiper-legemer, lite himmellegeme som kretser langt fra Solen
* Småplanet, lite  himmellegeme som kretser rundt en stjerne
Valnøttslekta

* *[[Juglans australis]]*
* *[[Juglans brasiliensis]]*
* *[[Juglans californica]]*
* *[[Juglans hindsii]]*
* *[[Juglans hirsuta]]*
* *[[Juglans jamaicensis]]*
* *[[Juglans major]]*
* *[[Juglans microcarpa]]*
* *[[Juglans mollis]]*
* *[[Juglans neotropica]]*
* *[[Juglans olanchana]]*
* *[[Juglans peruviana]]*
* *[[Juglans sigillata]]*
* *[[Juglans soratensis]]*
* *[[Juglans steyermarkii]]*
* *[[Juglans venezualensis]]*
* japanvalnøtt (*J.&nbsp;ailantifolia*)
* mandsjurvalnøtt (*J.&nbsp;mandshurica*)
* smørvalnøtt (*J.&nbsp;cinerea*)
* svartvalnøtt (*J.&nbsp;nigra*)
* valnøtt (*J.&nbsp;regia*)

**Valnøttslekta** (*Juglans*) er en gruppe planter i valnøttfamilien.

De er løvfellende og sambu trær og busker med en høyde på 3–50&nbsp;m. Kvistene er purpurbrune og mer eller mindre dekket av hår og kjertler. Knoppene er tett dekket av hår. Margen i kvistene er kamret som hos vingenøtt (*Pterocarya*), altså oppdelt av tverrgående, parallelle skillevegger. Bladene er finnete med 5–25 småblad. Frukten er en rund nøtt omgitt av tykk bast. 

Slekta er hovedsakelig utbredt i tempererte og subtropiske strøk på den nordlige halvkule, men finnes også i Sør-Amerika sørover til Argentina. Den mest kjente arten, valnøtt (*J.&nbsp;regia*), vokser vilt fra Balkan og østover. Den er vanlig dyrket og forvillet i Vest- og Sør-Europa. Valnøttrær er ikke vanlige i Norge, men både valnøtt og de amerikanske artene smørvalnøtt (*J.&nbsp;cinerea*) og svartvalnøtt (*J.&nbsp;nigra*) er plantet i Sør-Norge.

Flere av artene har stor økonomisk betydning og gir nøtter, fargestoffer og trevirke til møbelproduksjon. 

## Litteratur
* 
* 
* 

## Eksterne lenker
* 


Juglans major bark.jpg|Bark hos *Juglans major*
Juglans major buds.jpg|Knopper hos *Juglans major*
20130903Juglans nigra8.jpg|Bladverk hos svartvalnøtt
Juglans ailantifolia female and male catkins.JPG|Hann- og hunnrakler hos japanvalnøtt
Juglans ailantifolia var. allantifolia ÖBG 09-07-16 02.jpg|Nøtter hos japanvalnøtt
Walnoot laddermerg 2-jarige twijg.jpg|Kamret marg hos valnøtt
Wood juglans regia.jpg|Valnøttre